दोनों पर 50-50 हजार रुपए का इनाम था; 14 केस दर्ज हैं, 6 में PO घोषित
हरियाणा के फरीदाबाद में आतंक का पर्याय और पुलिस के लिए चुनौती बन चुके 50-50 हजार रुपए के इनामी 2 बदमाश भाइयों को क्राइम ब्रांच की टीम ने गिरफ्तार किया है। इनकी पहचान हिमांशु उर्फ जंगली और मनोज उर्फ बिल्ला निवासी बल्लभगढ़ के तौर पर
हरियाणा के फरीदाबाद में आतंक का पर्याय और पुलिस के लिए चुनौती बन चुके 50-50 हजार रुपए के इनामी 2 बदमाश भाइयों को क्राइम ब्रांच की टीम ने गिरफ्तार किया है। इनकी पहचान हिमांशु उर्फ जंगली और मनोज उर्फ बिल्ला निवासी बल्लभगढ़ के तौर पर हुई है। इनके खिलाफ अलग अलग थानों में 14 केस दर्ज हैं, जिनमें से 6 में ये PO घोषित हैं और 13 सालों से फरार चल रहे थे।
बड़ी वारदात की फिराक में थे दोनों
पुलिस के मुताबिक हिमांशु उर्फ जंगली और मनोज उर्फ बिल्ला फरीदाबाद में किसी वारदात को अंजाम देने के लिए आए थे, लेकिन वे अपने मंसूबों में कमयाब हो पाते उससे पहले ही पुलिस ने इन्हें दबोच लिया। दोनों आरोपियों का एक तीसरा भाई भी है, जो कि 25 हजार का इनामी बदमाश है। पुलिस उसे भी जल्द गिरफ्तार कर लगी।
बल्लभगढ़ सेक्टर-3 से काबू
फरीदाबाद के एसीपी अमन यादव ने बताया की मोस्ट वांटेड अपराधी हिमांशु उर्फ जंगली और मनोज उर्फ बिल्ला को बल्लभगढ़ के सेक्टर 3 से पकड़ा गया है। पुलिस ने दोनों पर 50-50 हजार रुपए का इनाम रखा हुआ था। 13 सालों से फरीदाबाद पुलिस को चकमा दे रहे थे। ये बल्लभगढ़ की नाथू कॉलोनी के ही रहने वाले हैं। इन पर हत्या की कोशिश, लूट, फिरौती, लड़ाई झगड़े और अवैध हथियार के 14 मुकदमे दर्ज हैं।
UP में बनाया हुआ था ठिकाना
एसीपी क्राइम अमन यादव ने बताया की इन आरोपियों ने पूछताछ में बताया की इन्होंने UP में अपना ठिकाना बनाया हुआ था। इनका तीसरा भाई देवेंद्र उर्फ लाला भी है, जो विभिन्न प्रकार के अपराधों में इनके साथ भी शामिल रहा है। वह अकेला भी कई वारदातों को अंजाम दे चुका है। उसकी गिरफ्तारी पर 25 हजार रुपए का इनाम घोषित है। दोनों को कोर्ट में पेश कर पुलिस इनको रिमांड पर लेगी। इनसे वारदातों में इस्तेमाल हथियारों की बरामदगी और अन्य मामलों के खुलासे करने के प्रयास किए जाएंगे।